Document ID: 32014R0887

KOMISIJAS ĪSTENOŠANAS REGULA (ES) Nr. 887/2014
(2014. gada 14. augusts)
par Eiropas statistikas par vīna dārziem nosūtīšanas tehnisko formātu saskaņā ar Eiropas Parlamenta un Padomes Regulu (ES) Nr. 1337/2011
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2011. gada 13. decembra Regulu (ES) Nr. 1337/2011 attiecībā uz Eiropas statistiku par ilggadīgām kultūrām (1) un jo īpaši tās 8. panta 2. punktu,
tā kā:
(1)
Ar Regulu (ES) Nr. 1337/2011 izveido sistēmu salīdzināmas Eiropas statistikas par ilggadīgām kultūrām sagatavošanai.
(2)
Būtu jāprecizē datu struktūra statistikas datu par vīna dārziem nosūtīšanai un apmaiņas standarts.
(3)
Šajā regulā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO REGULU.
1. pants
Dalībvalstis nosūta Regulas (ES) Nr. 1337/2011 II pielikumā minētos statistikas datus par vīna dārziem saskaņā ar SDMX datu struktūras definīcijām. Tās nosūta datus Eiropas Komisijai (Eurostat), izmantojot vienotās datu ievadīšanas sistēmas, vai dara datus pieejamus tā, lai Komisija (Eurostat) tos varētu saņemt, izmantojot vienotās datu ievadīšanas sistēmas.
2. pants
Datu struktūra statistikas datu par vīna dārziem nosūtīšanai Komisijai (Eurostat) ir precizēta pielikumā.
3. pants
Datus sniedz par visiem atsevišķajiem obligātajiem mainīgajiem lielumiem un visiem agregātiem.
4. pants
Datus norāda hektāros un kā saimniecību skaitu.
5. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 14. augustā

Labels: 12
19
6